text: ইনাতগঞ্জের ব্যবসায়ী আমিনুরকে ভ্রাম্যমান আদালতে ৭দিনের জেল ইনাতগঞ্জের ব্যবসায়ী আমিনুরকে ভ্রাম্যমান আদালতে ৭দিনের জেল – জগন্নাথপুর টুয়েন্টিফোর
  বৃহস্পতিবার, ১৯ সেপ্টেম্বর ২০১৯, ০৪:৫১ অপরাহ্ন
  ইনাতগঞ্জের ব্যবসায়ী আমিনুরকে ভ্রাম্যমান আদালতে ৭দিনের জেল
  বিশেষ প্রতিনিধি. নবীগঞ্জ:: নবীগঞ্জ উপজেলার ইনাতগঞ্জের হাজী তশক উল্লা অটো রাইছ মিলের স্বত্ত্বাধীকারী আমিনুর রহমান (৪০) কে ৭দিনের বিনাশ্রম জেল দিয়েছেন ভ্রাম্যমান আদালতের বিচারক। গতকাল বৃহস্পতিবার দুপুরে নবীগঞ্জ সহকারী কমিশনার (ভ'মি) ও নির্বাহী ম্যাজিষ্ট্রেট মো: আতাউল গণি ওসমানী ভ্রাম্যমান আদালত পরিচালনা করে উল্লেখিত সাজা প্রদান করেন। দন্ডপ্রাপ্ত আমিনুর ইনাতগঞ্জ ইউনিয়নের চন্ডিপুর গ্রামের মৃত হাজী তশক উল্লার পুত্র।
  স্থানীয় সূত্রে জানা যায়, আমিনুর রহমান গতকাল বৃহস্পতিবার সকালে ইনাতগঞ্জ বাজারের পাশে সরকারী জায়গা আত্মসাত করার লক্ষে রাজা মিয়ার বাড়ী সংলগ্ন সরকারী খাল মাটি ফেলে ভরাট করছিলেন। খবর পেয়ে ইনাতগঞ্জ ভ'মি অফিসের তহশিলদার সাহেদ আহমদ সরেজমিনে এসে মাটি ভরাট না করতে নিষেধ প্রধান করেন। আমিনুর নিষেধ অমান্য করে মাটি ভরাট অব্যাহত রাখেন। এ সময় তহশিলদার সাহেদ আহমদ এর সাথে খারাপ দূর্ব্যবহার করেন আমিনুর।